pythainlp/thai-wiki-dataset-v3 huggingface dataset:
วัดวิหารทอง (จังหวัดพิษณุโลก)

วัดวิหารทอง เป็นโบราณสถานร้างตั้งอยู่ภายในเขตโบราณสถานพระราชวังจันทน์ ตำบลในเมือง อำเภอเมืองพิษณุโลก จังหวัดพิษณุโลก ทางฝั่งตะวันตกของแม่น้ำน่าน เยื้องกับวัดพระศรีรัตนมหาธาตุวรมหาวิหารเล็กน้อย
วัดวิหารทองเป็นวัดโบราณ เพราะเดิมเป็นที่ประดิษฐานพระพุทธรูปยืนหล่อด้วยทองสำริด สูง 5 วา 1 ศอก และเมื่อ พ.ศ. 2368 พระบาทสมเด็จพระนั่งเกล้าเจ้าอยู่หัวโปรดฯ ให้อัญเชิญลงมากรุงเทพมหานคร พร้อมทั้งทรงสร้างวิหารประดิษฐานในวัดสระเกศราชวรมหาวิหาร ภายหลังพระบาทสมเด็จพระจอมเกล้าเจ้าอยู่หัวทรงเฉลิมพระนามว่า พระอัฎฐารสศรีสุคตทศพลญาณบพิตร ต่อมากรมศิลปากรได้ดำเนินการสร้างพระอัฏฐารสองค์จำลองที่วัดวิหารทอง
วัดวิหารทองมีเสาซึ่งอาจเป็นเสาอุโบสถหรือเสาวิหาร 2 แห่ง แห่งแรกติดกับสำนักงานที่ดินจังหวัดพิษณุโลก อีกแห่งหนึ่งอยู่เหนือขึ้นไปเล็กน้อย และใกล้กับซากอุโบสถวิหาร ยังมีต้นโพธิ์ขนาดใหญ่มากอีกหนึ่งต้น ถัดไปทางทิศตะวันตกกับถนนเทพารักษ์ มีเนินดินขนาดใหญ่อีกหนึ่งเนิน เข้าใจว่าคงเป็นฐานของเจดีย์ และคนละฟากถนนของฐานเจดีย์นี้มีคูน้ำ แต่บางส่วนของคูน้ำนี้ได้ถูกถมเพื่อสร้างเป็นสำนักงานสหกรณ์ครูออมทรัพย์ของจังหวัดพิษณุโลก เข้าใจว่าคูน้ำนี้คงจะมีรอบวัดวิหารทอง
จากซากโบราณวัตถุสถานที่เหลืออยู่ สันนิษฐานได้ว่าคงเป็นวัดที่สร้างขึ้นในสมัยสุโขทัย และคงเป็นวัดใหญ่สำคัญคู่กับวัดพระศรีรัตนมหาธาตุวรมหาวิหาร รออยู่เยื้องกันเล็กน้อยและไม่ห่างกันมาก
เมื่อ พ.ศ. 2559 ระหว่างการขุดดินหาหลักฐานทางประวัติศาสตร์และปรับแต่งภูมิทัศน์บริเวณหน้าวัดวิหารทอง ได้ขุดพบโครงกระดูกมนุษย์ 2 โครง โครงแรกนั้นมีอายุสมัยกรุงรัตนโกสินทร์
==อ้างอิง==
วิหารทอง
วัดจันทร์ตะวันออก

วัดจันทร์ตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองพิษณุโลก จังหวัดพิษณุโลก ปัจจุบันมีเจ้าอาวาส คือ พระครูปริยัติกิจจานุกรม (พิน ฉินฺนาลโย ป.ธ.3)
วัดจันทร์ตะวันออกตั้งวัดเมื่อ พ.ศ. 2276 ย้ายสถานที่สร้างเสนาสนะมาแล้วถึง 3 ครั้ง เนื่องจากเป็นวัดที่ตั้งอยู่ริมแม่น้ำน่านจึงได้ถูกน้ำเซาะตลิ่งพัง แม้จะเป็นวัดที่สร้างใหม่ แต่ก็เชื่อว่าพระยาจักรีหรือพระบาทสมเด็จพระพุทธยอดฟ้าจุฬาโลกมหาราช เคยยกทัพและมาหยุดพักที่วัดแห่งนี้ วัดได้รับพระราชทานวิสุงคามสีมาวันที่ 14 พฤศจิกายน พ.ศ. 2510 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2514 ศาลาการเปรียญกว้าง 26 เมตร ยาว 42 เมตร สร้างเมื่อ พ.ศ. 2446 หอสวดมนต์กว้าง 10 เมตร ยาว 14 เมตร สร้างเมื่อ พ.ศ. 2476 กุฏิสงฆ์จำนวน 13 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 2 ศอกคืบ เนื้อทองเหลือง พระประจำวัน 7 องค์ และพระประธานขนาดพระเพลากว้าง 1 ศอกคืบ ประดิษฐานอยู่ที่ศาลาการเปรียญ ประชาชนยังมาสักการะศาลพระสุพรรณกัลยา
==อ้างอิง==
จันทร์ตะวันออก
วัดจันทร์ตะวันตก

วัดจันทร์ตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่าน ในตำบลในเมือง อำเภอเมืองพิษณุโลก จังหวัดพิษณุโลก ตั้งอยู่บริเวณสะพานสุพรรณกัลยา อยู่ตรงข้ามกับวัดจันทร์ตะวันออก
วัดจันทร์ตะวันตกตั้งวัดเมื่อ พ.ศ. 2400 เดิมเป็นที่ตั้งของหมู่บ้านที่เป็นป่าดง ในอดีตมี "วัดรังเงิน" ซึ่งเป็นวัดเก่าแก่มาก คงสร้างมาพร้อมการสร้างเมืองพิษณุโลก ต่อมาชาวลาวจากเวียงจันทน์ได้อพยพมาอาศัย จนเมื่อเกิดเหตุเพลิงไหม้เผาผลาญบ้านเรือนของผู้อุปถัมภ์วัดที่อยู่รอบ ๆ วัดก็ได้รับความเสียหาย ไม่สามารถดับไฟได้เพราะในหมู่บ้านมีแต่บ่อน้ำที่ขุดใช้เองทำให้มีน้ำไม่เพียงพอที่สู้ภัยจากไฟได้ อีกทั้งหมู่บ้านอยู่ห่างไกลจากแม่น้ำน่าน ชาวบ้านจึงเห็นสมควรว่าหาที่ตั้งวัดใหม่ที่อยู่ติดแม่น้ำ นายเทศ นางทองคำ มีจิตศรัทธาได้มอบที่ดินของตนให้กับวัดจำนวน 16 ไร่ 3 งาน เหตุผลที่ตั้งชื่อว่าวัดจันทร์เพราะมีตันจันทร์ใหญ่อยู่ 1 ต้น และมีต้นจันทร์เล็ก ๆ อีกหลายต้นขึ้นอยู่ในวัด วัดได้รับพระราชทานวิสุงคามสีมาเมื่อวันที่ 19 มีนาคม พ.ศ. 2490
อาคารเสนาสนะที่สำคัญ ได้แก่ มหาวิหารสมเด็จองค์ปฐม ภายในประดิษฐานพระพุทธรูปสมเด็จองค์ปฐมปางมารวิชัย ทรงเครื่องมหาจักรพรรดิ มีซุ้มเรือนแก้ว ขนาดหน้าตัก 4 ศอก 9 นิ้ว  ใกล้กำแพงวัดเป็นที่ประดิษฐาน หลวงพ่อทองไหลมา พระพุทธรูปปางอุ้มบาตรประทับยืน ด้านหลังมี พระพุทธเจดีย์สระหลวง สถานที่บรรจุพระบรมสารีริกธาตุและประดิษฐาน พระไภษัชยคุรุไพฑูรยประภาตถาคต และ รูปหล่อหลวงปู่สุ่น
==อ้างอิง==
จันทร์ตะวันตก
วัดกลาง (อำเภอบางบาล)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมหาพราหมณ์ อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่ 13 ไร่ โฉนดเลขที่ 7362 มีที่ธรณีสงฆ์ จำนวน 1 แปลง เนื้อที่ 19 ไร่ 2 งาน
วัดกลางมีคลองมหาพราหมณ์ เป็นคลองสำคัญในการคมนาคมติดต่อค้าขาย แต่ปัจจุบันตื้นเขินไม่ได้ใช้แล้ว เชื่อกันว่าบริเวณที่ตั้งของวัดเคยเป็นชุมชนมาก่อน ก่อนที่จะมีการสถาปนากรุงศรีอยุธยา มีหลักฐานสำคัญ คือ ใบเสมาขนาดใหญ่ ทำด้วยหินทรายสีแดง เชื่อกันว่ามีความเก่าแก่ตั้งแต่สมัยอยุธยาตอนต้นหรือว่าก่อนกรุงศรีอยุธยา  น ณ.ปากน้ำ กำหนดอายุใบเสมาว่าอยู่ในกลุ่มอู่ทอง-อโยธยา เป็นใบเสมาที่แตกต่างจากกลุ่มใบเสมาที่อยู่ในเกาะเมืองอยุธยา อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2278 ได้รับพระราชทานวิสุงคามสีมาเมื่อ พ.ศ. 2285
ภายในวัดมีต้นโพธิ์ใหญ่หลังอุโบสถที่คาดว่ามีมาพร้อมกับการสร้างวัดตั้งแต่สมัยอยุธยาตอนต้นหรือก่อนจะเกิดกรุงศรีอยุธยา อาคารเสนาสนะที่สำคัญ ได้แก่ อุโบสถ ศาลาการเปรียญ หอสวดมนต์ ศาลาอเนกประสงค์ทรงไทย หอฉัน โรงครัวแบบทรงไทยประยุกต์ ปูชนียวัตถุที่สำคัญ ได้แก่ พระประธานในพระอุโบสถ และหลวงพ่อชัยมงคลในหอสวดมนต์
==อ้างอิง==
กลาง
วัดกลาง (อำเภอนครหลวง)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลนครหลวง อำเภอนครหลวง จังหวัดพระนครศรีอยุธยา
วัดกลางตั้งวัดเมื่อ พ.ศ. 2320 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2445
มณฑป (หรือวิหาร) วัดกลางเชื่อว่าสร้างในสมัยพระบาทสมเด็จพระนั่งเกล้าเจ้าอยู่หัว เป็นอาคารก่ออิฐถือปูนในผังสี่เหลี่ยมจัตุรัส สร้างขึ้นด้วยงานช่างแบบพื้นบ้านโดยมีอิทธิพลจากงานแบบประเพณีนิยมที่ผสมผสานอิทธิพลจากตะวันตก มีทางเข้าสีทางโดยทางเข้าหลักอยู่ทางทิศเหนือ เพราะได้พบร่องรอยาการสร้างทางเดินปูอิฐตรงไปสู่แม่น้ำป่าสัก ซุ้มประตูทางเข้าทำเป็นวงโค้งเลียนแบบศิลปะตะวันตก หลังคามณฑปเป็นทรงจอม ประกอบด้วยหลังคาที่เอียงลาดเข้าหากันทั้งสี่ด้านจนถึงคอสอง แล้วจึงมีหลังคายอดทรงกรวยเหลี่ยมคล้ายปีรามิดสี่ด้านต่อขึ้นไป เป็นเครื่องไม้มุงกระเบื้อง ยอดของหลังคาทำคล้ายปล้องไฉน เป็นทรงกรวยแหลม ชายคาทั้งสี่ด้านรองรับด้วยผนังอาคารไม่มีเสารับชายคาด้านนอก มีรูปปูนปั้นหางหงส์เป็นรูหงอนนาค ครีบเรียงกันตามแนวหลังคาสันหลังคา
ภายในมณฑปประดิษฐานประติมากรรมชุดพระกัสสปะเถรถวายบังคมพระศพพระพุทธองค์ ประกอบด้วยรูปโลงที่ทีพระบาทตั้งตรงโผล่ออกมาทางทิศเหนือ มีสาวกคือพระกัสสปะยืนประคองอัญชลีอยู่ด้านข้างพระพุทธบาท โลงแต่งด้วยลายทองบนพื้นสีแดง งานศิลปกรรมโดยรวมเล่าเรื่องราวพระกัสสปะในคราวถวายพระเพลิงพระพุทธเจ้า
==อ้างอิง==
โบราณสถานในจังหวัดพระนครศรีอยุธยา
กลาง
เครื่องเสนาราชอิสริยาภรณ์วิลเลิม

เครื่องเสนาราชอิสริยาภรณ์วิลเลิม (Militaire Willems-Orde อักษรย่อ: MWO) เป็นเครื่องราชอิสริยาภรณ์ที่เก่าแก่และมีเกียรติยศสูงสุดของราชอาณาจักรเนเธอร์แลนด์ ถูกตั้งชื่อตามพระนามของ เซนต์วิลเลิมแห่งเกิลโลน เจ้าชายแห่งออเรนจ์พระองค์แรก เครื่องราชอิสริยาภรณ์นี้มีคำขวัญ คือ Voor Moed, Beleid en Trouw (แด่ความกล้าหาญ ความเป็นผู้นำ และความจงรักภักดี) ถูกสถาปนาขึ้นโดยพระเจ้าวิลเลิมที่ 1 แห่งเนเธอร์แลนด์ เมื่อวันที่ 30 เมษายน 1815 สำหรับพระราชทานเพื่อเชิดชูความกล้าหาญในสมรภูมิและพระราชทานแก่ข้าราชการทหารชั้นผู้ใหญ่ในขณะนั้น โดยพระมหากษัตริย์สามารถพระราชทานเครื่องราชอิสริยาภรณ์นี้ให้บุคคลใดก็ได้โดยไม่คำนึงถึงยศศักดิ์หรือฐานันดร ไม่เฉพาะในกองทัพดัตช์เท่านั้น แต่ยังรวมถึงชาวต่างชาติด้วย  ในปัจจุบัน การเป็นสมาชิกในเครื่องราชอิสริยาภรณ์นี้เป็นไปได้ยากมาก เนื่องจากพระมหากษัตริย์จะพระราชทานเพื่อเชิดชูความองอาจหาญกล้าในการศึกสงครามเท่านั้น
กระทั่งในฤดูใบไม้ผลิปี 1940 มีการลงมติเห็นชอบให้พลเรือนสามารถได้รับพระราชทานเครื่องราชอิสริยาภรณ์นี้ เพื่อเชิดชูการกระทำอันกล้าหาญในการต่อสู้เพื่ออิสรภาพ สิทธิและเสรีภาพของปวงชน หลังจากการได้รับเอกราชจากเนเธอร์แลนด์ของหมู่เกาะอินเดียตะวันออกแล้ว มีสุภาพบุรุษและสุภาพสตรีหลายท่านที่ได้ต่อต้านและเรียกร้องเอกราชได้รับพระราชทานเครื่องราชอิสริยาภรณ์นี้เช่นกัน

== ลำดับชั้น ==
ในปี 1945 เครื่องเสนาราชอิสริยาภรณ์วิลเลิม มีปรากฏลำดับชั้น ดังต่อไปนั้
ชั้นประถมาภรณ์ (Knight Grand Cross) – ประกอบด้วย ดวงตราประดับสายสะพายจากไหล่ขวาลงมาทางซ้าย และติดดาราเครื่องราชอิสริยาภรณ์ที่อกซ้าย
ชั้นทุติยาภรณ์ (Commander) – ประกอบด้วย ดวงตราประดับสายสร้อย และดาราเครื่องราชอิสริยาภรณ์ลักษณะเดียวกับดวงตรา ประดับที่อกซ้าย
ชั้นตริตาภรณ์ (Knight 3rd class) – ประกอบด้วย ดวงตราสีทองประดับแพรแถบ โดยมีดอกไม้จีบติดบนแพรแถบ ติดแพรแถบบนอกซ้าย
ชั้นจัตุรถาภรณ์ (Knight 4th class) – ประกอบด้วย ดวงตราสีเงินประดับแพรแถบ ติดแพรแถบบนอกซ้าย
{| border="1" cellpadding="4" align="center" cellspacing="0" style="background: #f9f9f9; border: 1px #aaa solid; border-collapse: collapse;"
! style="background:#efefef;" |ประถมาภรณ์
สายสะพายและดารา
! style="background:#efefef;" |ทุติยาภรณ์
สายสร้อยและดารา
! style="background:#efefef;" |ตริตาภรณ์
แพรแถบดอกไม้จีบ
! style="background:#efefef;" |จัตุรถาภรณ์
แพรแถบ
|-
|
|
|
|
|-
|}
เครื่องราชอิสริยาภรณ์เนเธอร์แลนด์
ก่อตั้งในปี พ.ศ. 2358
เครื่องเสนาอิสริยาภรณ์
โรแมนซ์ออฟเดอะทรีคิงดัมส์ (วิดีโอเกม)

โรแมนซ์ออฟเดอะทรีคิงดัมส์ (Romance of the Three Kingdoms) หรือที่รู้จักในชื่อ ซังโงกูชิ (三國志) ในประเทศญี่ปุ่น เป็นวิดีโอเกม ค.ศ. 1985 ที่เผยแพร่โดยบริษัทโคอิ โดยเป็นเกมภาคแรกในซีรีส์โรแมนซ์ออฟเดอะทรีคิงดัมส์ เดิมเกมนี้ได้รับการเปิดตัวในระบบพีซี-88 แล้วได้พอร์ตไปยังระบบต่าง ๆ ประกอบด้วยพีซี-98, เอ็มเอสเอกซ์, แฟมิคอม (ค.ศ. 1988), อามิกา, เอ็มเอส-ดอส, เอฟเอ็ม-7, ชาร์ป เอกซ์1, ชาร์ป เอกซ์68000, วันเดอร์สวอน, วินโดวส์ (ค.ศ. 2003) และโทรศัพท์เคลื่อนที่
== รูปแบบการเล่น ==
โรแมนซ์ออฟเดอะทรีคิงดัมส์เป็นเกมที่ผู้เล่นปกครองมณฑลต่าง ๆ ของจีน
== การตอบรับ ==
ในนิตยสารคอมพิวเตอร์เกมมิงเวิลด์ เกมนี้ได้รับการวิจารณ์โดยเดฟ อาร์นิเซิน ผู้สร้างดันเจียนส์แอนด์ดรากอนส์ ซึ่งเขียนว่า "การจำลองประวัติศาสตร์ที่ยอดเยี่ยมและจะทำให้ผู้เล่นใช้คีย์บอร์ดเป็นเวลาหลายคืนเพื่อที่จะชนะอาณาจักรของพวกเขา โดยมีเศรษฐศาสตร์, การวางอุบาย, การติดสินบน, การแอบแฝง, การทูต, สงคราม และอื่น ๆ! เกมนี้มีหลายวิธีนอกเหนือจากการพิชิตง่าย ๆ เพื่อบรรลุเป้าหมาย" เขาสรุปว่า: "ผมขอแนะนำโรแมนซ์อย่างเต็มที่ให้แก่ผู้เล่นเกมที่จริงจังทุกคน"
ในเดือนธันวาคม ค.ศ. 1989 ผู้อ่านนิตยสารคอมพิวเตอร์เกมมิงเวิลด์ได้ให้คะแนนเฉลี่ย 8.96 เต็ม 10 ส่งผลให้เป็นเกมที่มีผู้ใช้ให้คะแนนสูงสุดเป็นอันดับที่ 13 ของนิตยสารในขณะนั้น ครั้นใน ค.ศ. 1990 ถึง 1993 จากแบบสำรวจของเกมกลยุทธ์ทางประวัติศาสตร์และสงคราม นิตยสารดังกล่าวได้ให้คะแนนโรแมนซ์ออฟเดอะทรีคิงดัมส์บวกสามดาวจากห้าดาว
== บทวิเคราะห์ ==
นิตยสารเดอะเกมส์แมชชีน - ธันวาคม ค.ศ. 1989
นิตยสารอัคทึลเลอร์ซ็อฟท์วาเรมาร์คท์ - มีนาคม ค.ศ. 1990
นิตยสารคอมพิวเตอร์เกมมิงเวิลด์ - ตุลาคม ค.ศ. 1990
นิตยสารนินเท็นโดเพาเวอร์ - กันยายน ค.ศ. 1989
== อ้างอิง ==
== แหล่งข้อมูลอื่น ==
Review in Info
วิดีโอเกมที่ออกวางจำหน่ายในปี พ.ศ. 2528
เกมสำหรับอามิกา
เกมจากค่ายโคอิ
เกมสำหรับโทรศัพท์มือถือ
เกมสำหรับแฟมิคอม
โรแมนซ์ออฟเดอะทรีคิงดัมส์ (ชุดวิดีโอเกม)
เกมสำหรับซูเปอร์แฟมิคอม
วิดีโอเกมที่พัฒนาขึ้นในประเทศญี่ปุ่น
เกมสำหรับวินโดวส์
เกมสำหรับวันเดอร์สวอน
อี (นามสกุลเกาหลี)

อี (; Lee, I, หรือ Yi) เป็นนามสกุลที่พบมากที่สุดเป็นอันดับสองในเกาหลี รองจากนามสกุลคิม (김) ในอดีต 李 เขียนอย่างเป็นทางการว่า นี (Ni; ) ในเกาหลี การสะกดเปลี่ยนเป็น อี (이) อย่างเป็นทางการในปี ค.ศ. 1933 เมื่อมีกฎการออกเสียงเบื้องต้น  จากการสำรวจสำมะโนประชากรของเกาหลีใต้ปี ค.ศ. 2015 มีประชากร 7,306,828 คนใช้ชื่อสกุลนี้หรือ 14.7% ของประชากรทั้งหมด
== บุคคล ==
อี โด-ฮย็อน - นักแสดง
อี ซึง-กี - นักร้อง
อี เจ-ฮุน - นักแสดง
อี ฮา-อี - นักร้องและนักแต่งเพลง
อี มิน-โฮ - นายแบบ
อี มย็อง-บัก - นักการเมือง
อี มิน-จ็อง - นักแสดง
อี มิน-อู - นักร้อง
อี มู-แซ็ง - นักแสดง
== ตัวละครในบันเทิงคดี ==
อี อึน-จู (Yi Eun-ju) - ตัวละครจากเรื่องล่าขุมทรัพย์สุดขอบฟ้า
อี กา-อึน (Lee Ga-eun) - ตัวละครจากเรื่องชินบิ หอพักอลเวง
== ดูเพิ่ม ==
รายชื่อนามสกุลของเกาหลีใต้เรียงตามความแพร่หลาย
== อ้างอิง ==
นามสกุล
นามสกุลเกาหลี
ไมคอป

ไมคอป (Майкоп|p=mɐjˈkop; Мыекъуапэ|Mıéquapə ; Maykop) เป็นเมืองหลวงของสาธารณรัฐอะดีเกยาในประเทศรัสเซีย ตั้งอยู่บนฝั่งขวาของแม่น้ำเบลายา (สาขาของแม่น้ำคูบัน) มีพรมแดนติดกับเขตไมคอปสกี้ทางทิศตะวันออกและทิศใต้ซึ่งแยกการปกครองและท้องถิ่นออกจากกัน ติดกับเขตเกียกินสกีทางทิศเหนือ และเขตเบโลเชนสกี้ของดินแดนครัสโนดาร์ทางทิศตะวันตก
มีประชากร: 139,084 คน (2021), 
== เศรษฐกิจ ==
การค้นพบแหล่งน้ำมันใต้ดินที่กว้างขวางทำให้ไมคอปเป็นศูนย์กลางการสกัดน้ำมันที่สำคัญสำหรับสหภาพโซเวียตและต่อมาคือรัสเซีย ภาคส่วนอื่น ๆ ที่มีความสำคัญทางเศรษฐกิจ ได้แก่ การแปรรูปอาหารและอุตสาหกรรมไม้
== กลุ่มชาติพันธุ์ ==


กลุ่มชาติพันธุ์ในเมือง (ข้อมูลปี ค.ศ. 2010):
ชาวรัสเซีย (71.29%)
อาดีเก้ (19.71%)
อาร์เมเนีย (3.03%)
ชาวยูเครน (1.88%)
กลุ่มชาติพันธุ์อื่นๆ ได้แก่ เชเชน, ดาเกสถาน และ ตาตาร์ มีความตึงเครียดด้านชาติพันธุ์ระหว่างชาวมุสลิมอาดีเก้กับชาวรัสเซีย โดยทั้งสองชุมชนอธิบายว่า ตนถูกถูก "แบ่งแยกอย่างรุนแรง"
== การทหาร ==
ทางด้านใต้ของเมือง ข้างแม่น้ำเบลายาเป็นอาคารทหารซึ่งเป็นที่ตั้งของกองพลปืนไรเฟิลยานยนต์ที่ 131 ของเขตการทหารทางใต้ของกองทัพรัสเซียซึ่งเข้าร่วมในสงครามเชเชนครั้งที่หนึ่ง
== อ้างอิง ==
เมืองในประเทศรัสเซีย
ช็อง จิน-ฮวัน

ช็อง จิน-ฮวัน (정진환|Jeong Jin-hwan; เกิด 28 เมษายน พ.ศ. 2536) เป็นนักร้อง แร็ปเปอร์ และนักแสดงชาวเกาหลีใต้ เขาเป็นอดีตสมาชิกและหัวหน้าวงบอยแบนด์เดอะแมนบีแอลเค ภายใต้สังกัดสตาร์เดียมเอนเตอร์เทนเมนต์ เขามีชื่อเสียงจากการแสดงเรื่อง ในบทบาทของเขาใน อะเลิฟโซบิวติฟุล (2020)
== ผลงานการแสดง ==
=== ละครโทรทัศน์ ===
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2536
บุคคลที่ยังมีชีวิตอยู่
ไอดอลชายชาวเกาหลีใต้
นักร้องป็อปชายชาวเกาหลีใต้
แร็ปเปอร์ชายชาวเกาหลีใต้
นักแสดงละครโทรทัศน์ชายชาวเกาหลีใต้
นักแสดงละครเว็บชายชาวเกาหลีใต้
นักร้องชายชาวเกาหลีใต้ในศตวรรษที่ 21
นักแสดงชายชาวเกาหลีใต้ในศตวรรษที่ 21
บลิตเซอส์

บลิตเซอส์ (블리처스|BLITZERS) เป็นวงบอยแบนด์ชาวเกาหลีใต้ที่ก่อตั้งโดยอูซูเอนเตอร์เทนเมนต์ในปี พ.ศ. 2564 ประกอบด้วยสมาชิกเจ็ดคน ได้แก่ จินฮวา, โกยู, จูฮัน, ซยา, คริส, ลูตัน และอูจู กลุ่มเปิดตัวเมื่อวันที่ 12 พฤษภาคม พ.ศ. 2564 โดยมีอีพีชื่อ Check-In
== สมาชิก ==
ดัดแปลงมาจากโปรไฟล์ของพวกเขาในเมลอน 
จินฮวา (진화)
โกยู (고유)
จูฮัน (주한)
ซยา (샤)
คริส (크리스)
ลูตัน (루탄)
อูจู (우주)
== ผลงานเพลง ==
=== อีพี ===
== อ้างอิง ==
==แหล่งข้อมูลอื่น==
กลุ่มดนตรีที่ก่อตั้งในปี พ.ศ. 2564
กลุ่มดนตรีเคป็อป
บอยแบนด์เกาหลีใต้
กลุ่มดนตรีแดนซ์สัญชาติเกาหลีใต้
ก่อตั้งในประเทศเกาหลีใต้ในปี พ.ศ. 2564
จินจินแอนด์ร็อกกี

จินจินแอนด์ร็อกกี (진진 & 라키|Jinjin & Rocky) เป็นยูนิตย่อยที่ 2 ของบอยแบนด์สัญชาติเกาหลีใต้อัสโตร ดูโอ้ที่ก่อตั้งโดยแฟนตาจิโอ ในปี ค.ศ. 2022 ประกอบด้วยสมาชิกอัสโตรสองคน ได้แก่ จินจิน และ ร็อกกี อีพีเปิดตัวครั้งแรกของพวกเขาชื่อ รีสตอร์ วางจำหน่ายเมื่อวันที่ 17 มกราคม 2022
== ผลงานเพลง ==
=== อีพี ===
== อ้างอิง ==
กลุ่มดนตรีที่ก่อตั้งในปี พ.ศ. 2565
กลุ่มดนตรีเคป็อป
ศิลปินสังกัดแฟนตาจิโอ
นักร้องเกาหลีใต้
บอยแบนด์เกาหลีใต้
กลุ่มดนตรีป็อปสัญชาติเกาหลีใต้
ขุนณรงค์ ประเทศรัตน์

ขุนณรงค์ ประเทศรัตน์ (เกิด 4 มีนาคม พ.ศ. 2539) ชื่อเล่น กระทิง เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากการรับบท "เล้ง" (วัยหนุ่ม) ในซีรีส์เรื่อง เลือดมังกร ตอน กระทิง แรด และ หงส์, "เรืออากาศตรี รชตะ เจนนภา/หมวดหิน" จากละครเรื่อง ลิขิตรัก และ  "เตช/วัท" จากละครเรื่อง แค้นรักสลับชะตา
== ประวัติ ==
กระทิง ขุนณรงค์ เกิดเมื่อวันที่ 4 มีนาคม ปี พ.ศ. 2539 ที่ จังหวัดเชียงราย เป็นลูกคนสุดท้องในบรรดาพี่น้อง 4 คนโดยที่มาของชื่อเล่น กระทิง นั้นมาจากก่อนที่ กระทิง จะเกิดแม่ของเขาได้ไปบนว่าขอให้ได้ลูกสาว แต่พอคลอดออกมาเป็นลูกชายก็เลยต้องตั้งชื่อเล่นลูกชายว่า กระทิง เพื่อไม่ให้เป็นกะเทย จบการศึกษาระดับมัธยมศึกษาตอนปลายจาก โรงเรียนอัสสัมชัญธนบุรี ด้วยทุนนักกีฬา และระดับปริญญาตรีจาก คณะบริหารธุรกิจ มหาวิทยาลัยกรุงเทพ
== ชีวิตส่วนตัว ==
ปัจจุบัน กระทิง ขุนณรงค์ คบหาดูใจอยู่กับนักแสดงสาวในสังกัดจีเอ็มเอ็มทีวีอย่าง พัชรา ทับทอง
== เข้าสู่วงการ ==
กระทิง เข้าสู่วงการจากการชักชวนของอาจารย์ที่โรงเรียนอัสสัมชัญธนบุรี ที่รู้จักกับนักแสดง ผู้กำกับและผู้จัดละครอย่าง พงษ์พัฒน์ วชิรบรรจง และธัญญา วชิรบรรจง ที่แนะนำให้ลองมาแคสติ้งเป็นนักแสดงจนได้แสดงละครเรื่องแรกคือซีรีส์เรื่อง เลือดมังกร ตอน กระทิง แรด และ หงส์ เมื่อปี พ.ศ. 2558 ในบท เล้ง วัยหนุ่ม และได้เซ็นสัญญาเป็นนักแสดงในสังกัด ช่อง 3 เอชดี จากนั้นในปีถัดมาคือปี พ.ศ. 2559 เขาจึงได้โอกาสแสดงละครเรื่องที่ 2 คือเรื่อง นางอาย โดยรับบทเป็น ปีเตอร์
ต่อมาจึงเริ่มเป็นที่รู้จักมากขึ้นจากการรับบท เรืออากาศตรี รชตะ เจนนภา หรือ หมวดหิน ในละครเรื่องที่ 3 คือเรื่อง ลิขิตรัก เมื่อปี พ.ศ. 2561 ในปี พ.ศ. 2562 เขาแสดงละคร 2 เรื่องคือ ลิขิตแห่งจันทร์ รับบทเป็น พิภพ และ หน่วยลับสลับเลิฟ รับบทเป็น เอก/แอนนี่ ในเรื่องลิขิตแห่งจันทร์เป็นละครเรื่องแรกที่เขารับบทเป็นพระเอกคู่ จากนั้นในปี พ.ศ. 2563 เขาได้แสดงละครเรื่องคือ พิภพหิมพานต์ รับบทเป็น จักร
ในปี พ.ศ. 2564 เขาได้แสดงละคร 3  เรื่องคือ พราวมุก รับบท มรุต และ แค้นรักสลับชะตา รับบท เตช และละครเทพธิดาปลาร้า รับบทเป็น มหัศจรรย์ โดยเฉพาะเรื่อง เทพธิดาปลาร้าที่เขาแสดงคู่กับ ศิรินทร์ ปรีดียานนท์ เป็นละครเรื่องแรกที่เขาได้แสดงเป็นพระเอกแบบเต็มตัว และเป็นครั้งแรกของเขากับศิรินทร์ที่ได้แสดงละครเย็น ในปี พ.ศ. 2565 กระทิงมีละครทั้งหมด 2 เรื่องคือ อ้ายข่อยฮักเจ้า แสดงกับอิษยา ฮอสุวรรณ และธัญญภัสร์ ภัทรธีรชัยเจริญ ในบท โจ้ และสาปซ่อนรักแสดงคู่กับณัฏฐณิชา ดังวัธนาวณิชย์ ในบท ซัน/สันต์ ร่วมด้วย ใหม่ เจริญปุระ และคัทลียา แมคอินทอช
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
=== ซีรีส์ ===
| 2562 || Nobody's Happy ข่าวร้ายให้รัก ||  || แพท ||
|-
|}
=== โฆษณา ===
== อ้างอิง ==
== แหล่งข้อมูลอื่น ==
บุคคลจากจังหวัดเชียงราย
บุคคลจากโรงเรียนอัสสัมชัญธนบุรี
บุคคลจากมหาวิทยาลัยกรุงเทพ
บุคคลจากคณะบริหารธุรกิจ มหาวิทยาลัยกรุงเทพ
นักแสดงชายจากจังหวัดเชียงราย
นักแสดงชายชาวไทย
นักแสดงละครโทรทัศน์ชายชาวไทย
นักแสดงสังกัดช่อง 3
นายแบบไทย
นักแสดงชายชาวไทยในศตวรรษที่ 21
ยุทโธปกรณ์ฟอสฟอรัสขาว

ยุทโธปกรณ์ฟอสฟอรัสขาว เป็นอาวุธที่ใช้อัญรูปหนึ่งของธาตุฟอสฟอรัส ฟอสฟอรัสขาวใช้ในยุทโธปกรณ์ควัน ส่องสว่างและลุกไหม้ และปกติใช้เป็นส่วนเผาไหม้ของเครื่องกระสุนส่องวิถี ฟอสฟอรัสขาวเป็นสารชนิดไพโรโฟริก (จุดติดไฟเมื่อสัมผัสกับอากาศ) ทำให้เกิดการเผาไหม้อย่างรุนแรง ซึ่งสามารถทำให้เสื้อผ้า เชื้อเพลิง เครื่องกระสุนและวัตถุไวไฟอื่น ๆ ติดไฟได้ทั้งสิ้น
นอกจากสมรรถนะในการบุกแล้ว ฟอสฟอรัสขาวยังเป็นสารก่อควันที่มีประสิทธิภาพสูง ทำปฏิกิริยากับอากาศทำให้เกิดไอฟอสฟอรัส เพนท็อกไซด์ ยุทโธปกรณ์ฟอสฟอรัสขาวสำหรับใช้สร้างควันนั้นมีบ่อย โดยเฉพาะอย่างยิ่งระเบิดมือควันสำหรับทหารราบ บรรจุในเครื่องยิงระเบิดมือบนรถถังและพาหนะหุ้มเกราะอื่น และในการแบ่งสรรเครื่องกระสุนสำหรับปืนใหญ่และปืนครก ซึ่งจะสร้างม่านควันเพื่ออำพรางการเคลื่อนที่ ที่ตั้ง สัญญาณอินฟราเรด และตำแหน่งยิงของกำลังฝ่ายเดียวกัน
== อ้างอิง ==
อาวุธ
มือปืนเพชรตัดเพชร

มือปืนเพชรตัดเพชร (Il buono, il brutto, il cattivo) เป็นภาพยนตร์อิตาลีที่ออกฉายใน ค.ศ. 1966 ผลิตโดย Produzioni Europee Associate ภาพยนตร์เขียนบทและกำกับโดย เซร์คิโอ ลีโอเน่ และแสดงนำโดย คลินต์ อีสต์วุด, ลี แวน คลีฟ, เอลี วัลลัค, อัล มูล็อก, อันโตนิโอ คาซาเล, ลิวิโอ ลอเรนซอน, เอ็นโซ เปอตีโต และจอห์น บาร์ธา
== เนื้อเรื่อง ==
== นักแสดง ==
คลินต์ อีสต์วุด รับบท ผมบลอนด์ (Blondie)
ลี แวน คลีฟ รับบท แองเจิลอาย (Angel Eyes)
เอลี วัลลัค รับบท ทูโก เบเนดิกโต ปาซิฟิโก ฆวน มาเรีย รามิเรซ (Tuco Benedicto Pacífico Juan María Ramírez)
อัล มูล็อก รับบท เอลาม (Elam)
อันโตนิโอ คาซาเล รับบท แจ็คสัน/บิล คาร์สัน (Jackson/Bill Carson)
ลิวิโอ ลอเรนซอน รับบท เบเกอร์ (Baker)
เอ็นโซ เปอตีโต รับบท เดอะ กัน ช้อป โอนเนอร์ (The Gun Shop Owner)
จอห์น บาร์ธา รับบท Sheriff
โฮเซ่ แตร์รอน รับบท โธมัส "ชอร์ตี้" ลาร์สัน (Thomas "Shorty" Larson)
ลอเรนโซ โรเบลโด รับบท เคลม (Clem)
ลุยจิ พิสติลลี รับบท คุณพ่อปาโบล รามิเรซ (Father Pablo Ramírez)
== การตอบรับ ==
รอตเทนโทเมโทส์รายงานว่าร้อยละ 97 ของผู้วิจารณ์ 77 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 90 เต็ม 100 คะแนน ซึ่งประเมินโดยผู้วิจารณ์ 7 คน
== อ้างอิง ==
== แหล่งข้อมูลอื่น ==
ภาพยนตร์อิตาลี
ภาพยนตร์ภาษาอังกฤษ
ภาพยนตร์ภาษาอิตาลี
ปวีณ์นุช แพ่งนคร

ปวีณ์นุช แพ่งนคร หรือ ปุ๊กกี้ เป็น นักแสดง พิธีกร และ นักเขียนบท หญิงชาวไทย
== ประวัติ ==
ปุ๊กกี้ ปวีณ์นุช เกิดวันที่ 21 มิถุนายน พ.ศ. 2524 จบการศึกษาชั้นประถมศึกษาจากโรงเรียนพญาไท  จบการศึกษาชั้นมัธยมศึกษาจากโรงเรียนประจวบวิทยาลัย จบปริญญาตรีจากคณะนิเทศศาสตร์ จุฬาลงกรณ์มหาวิทยาลัย เธอเคยประกวดนางนพมาศประจำจังหวัดประจวบคีรีขันธ์ ได้ชนะการประกวดและได้ตำแหน่งนางนพมาศในปี2000 เธอเข้าสู่วงการบันเทิงจากโฆษณาน้ำยาล้างจานซันไลท์และได้ร่วมแสดงภาพยนตร์เรื่อง แจ๋ว ในปี 2547 เธอมีชื่อเสียงเพิ่มขึ้นจากการร่วมแสดงซิทคอมเรื่อง เนื้อคู่อยากรู้ว่าใคร และเธอยังเป็นทีมเขียนบทให้กับเรื่องนี้อีกด้วย
ด้านครอบครัว ปุ๊กกี้ได้แต่งงานกับจิรัชพงษ์ รัชชะระเสวี และได้มีลูกชายด้วยกัน 2 คน
== ผลงาน ==
===เขียนบท===
เนื้อคู่ประตูถัดไป
เนื้อคู่อยากรู้ว่าใคร
เนื้อคู่ The Final Answer
หมวดโอภาส
น้ำตากามเทพ
ตุ๊ดซี่ส์ แอนด์ เดอะเฟค
===ภาพยนตร์===
===ซิทคอม===
===ซีรีส์===
===ละคร===
===มิวสิควีดีโอ===
เพลง พรุ่งนี้ (ประกอบซิทคอม เนื้อคู่ the final answer) paradox
===พิธีกร===
Lady First สุภาพสตรีหมายเลข1
Lady First The Expert
Gang ment แชร์หน้าวอลล์ (ร่วมกับ กิตติภัค ทองอ่วม)
Gang ment เม้นท์มันส์เทิง (ร่วมกับธีมะ กาญจนไพรินและ คณาธิป สุนทรรักษ์)
จันทร์ได้ใจ (ร่วมกับคัทลียา แมคอินทอช และ ชลณัฐฐ์ โกยกุล)
Opal law เฟิร์ม (ร่วมกับปาณิสรา อารยะสกุล,พงศธร จงวิลาส,ธีมะ กาญจนไพริน,มาดามมด)
Ment & Mouth (ร่วมกับวิศวะ กิจตันขจร,นาเดีย โสณกุล,ศุภชัย สุวรรณอ่อน)
เม้นต์เมาท์สายเผือก (ร่วมกับวิศวะ กิจขจร,เตชินท์ พลอยเพชร,จักรพันธ์ ตัณฑะสุวรรณะ)
Dream Come True Thailand (ร่วมกับคริส หอวัง,อริสรา ทองบริสุทธิ์,สุดเขต จึงเจริญ,พลอย หอวัง)
แม่ว่าแม่รู้ (ร่วมกับณปภา ตันตระกูล,พลอย หอวัง)
ป้าป้าหน้าฟีด (ร่วมกับ กิตติภัค ทองอ่วม)
กี้ซดโอปโซ้ย(ปัจจุบัน ร่วมกับ ปาณิสรา อารยะสกุล)
ป้าป้าฮะฮ่ะฮ่า(ร่วมกับกิตติภัค ทองอ่วม)
โอปชี้กี้ช้อป( ร่วมกับ ปาณิสรา อารยะสกุล )
===ละครเวที===
ลำซิ่งซิงเกอร์ รับบท เจ๊ฮั้ว
===การแข่งขัน===
เคยเป็นหนึ่งในหน้ากากในรายการThe Mask Singer หน้ากากนักร้องเป็นหน้าการฮันบก ร้องเพลง ไม่ต้องรู้ว่าเราคบกันแบบไหน แพ้ หน้ากากปลาหมึก
เป็นหนึ่งในผู้เข้าแข่งขันรายการMasterchef celebrity เป็นผู้เข้าแข่งขันสี่คนสุดท้ายแข่งขันรอบfinal
===ผลงานเพลง===
ว่างอยู่(Available) ร่วมกับ คริส หอวัง (ประกอบซีรีส์ MAMAGOGO แม่มาคุมหนุ่มบาร์ร้อน)
ตั้งแต่วันนั้นที่เธอเดินไป ร่วมกับ คริส หอวัง (ประกอบซีรีส์ MAMAGOGO แม่มาคุมหนุ่มบาร์ร้อน)
คริสต์มาสอย่าคิดมาก (ประกอบซีรีส์ MAMAGOGO แม่มาคุมหนุ่มบาร์ร้อน)
==อ้างอิง==
นักแสดงชาวไทย
นิสิตเก่าคณะนิเทศศาสตร์ จุฬาลงกรณ์มหาวิทยาลัย
แชร์วอนอฮรัด

แชร์วอนอฮรัด (Червоногра́д) เป็นเมืองเหมืองแร่และศูนย์กลางการบริหารของเขตแชร์วอนอฮรัดในแคว้นลวิว ทางภาคตะวันตกของประเทศยูเครน นอกจากนี้ยังเป็นที่ตั้งหน่วยงานบริหารของเทศบาลนครแชร์วอนอฮรัดซึ่งเป็นเทศบาลแห่งหนึ่งของยูเครน แชร์วอนอฮรัดตั้งอยู่ห่างจากลวิว (เมืองหลักของแคว้น) ไปทางทิศเหนือประมาณ 62 กิโลเมตร ห่างจากวอรอนิวไปทางทิศตะวันออกเฉียงเหนือ 28 กิโลเมตร และห่างจากซอกัลไปทางทิศใต้ 7 กิโลเมตร มีประชากร 65,180 คน (ประมาณการ ค.ศ. 2021)
== อ้างอิง ==
นครในแคว้นลวิว
กามิยาแนตส์-ปอดิลสกึย

กามิยาแนตส์-ปอดิลสกึย (Ка́м'яне́ць-Поді́льський; Kamieniec Podolski; Camenița; קאַמענעץ־פּאָדאָלסק / קאַמעניץ) เป็นนครในแคว้นคแมลนึตสกึย ทางภาคตะวันตกของประเทศยูเครน ตั้งอยู่ริมแม่น้ำสมอตรึช เป็นศูนย์กลางการบริหารของเขตกามิยาแนตส์-ปอดิลสกึยและเทศบาลนครกามิยาแนตส์-ปอดิลสกึยซึ่งเป็นเทศบาลแห่งหนึ่งของยูเครน ในปัจจุบันนครนี้มีประชากร 97,908 คน (ประมาณการ ค.ศ. 2021)
ระหว่าง ค.ศ. 1919–1920 ซึ่งเป็นช่วงท้ายสงครามโซเวียต–ยูเครน กามิยาแนตส์-ปอดิลสกึยทำหน้าที่เป็นเมืองหลวงชั่วคราวของสาธารณรัฐประชาชนยูเครนอย่างเป็นทางการ
== อ้างอิง ==
นครในประเทศยูเครน
แคว้นคแมลนึตสกึย
อิซมายิล

อิซมายิล (Ізмаї́л; Измаи́л; Измаѝл; Ismail, Smil; Izmaił) เป็นนครและเทศบาลในแคว้นออแดซา ทางภาคตะวันตกเฉียงใต้ของประเทศยูเครน ทำหน้าที่เป็นศูนย์กลางการบริหารของเขตอิซมายิลซึ่งเป็นหนึ่งในเจ็ดเขตของแคว้นออแดซา ประมาณกันว่าใน ค.ศ. 2021 นครนี้มีประชากร 70,731 คน
อิซมายิลเป็นเมืองท่ายูเครนที่ใหญ่ที่สุดในดินดอนสามเหลี่ยมปากแม่น้ำดานูบ (ในลำน้ำสาขากีลียา) ด้วยเหตุนี้จึงเป็นศูนย์กลางของอุตสาหกรรมแปรรูปอาหารและเป็นสถานที่ท่องเที่ยวยอดนิยมแห่งหนึ่งของแคว้น นอกจากนี้ยังเป็นที่ตั้งหน่วยของกองทัพเรือยูเครนและหน่วยยามฝั่งยูเครนที่ปฏิบัติการในแม่น้ำดานูบและลำน้ำสาขา อุทยานภูมิทัศน์แห่งแคว้น "หมู่เกาะอิซมายิล" ของกองทุนสัตว์ป่าโลกตั้งอยู่ใกล้กับนคร
== อ้างอิง ==
นครในประเทศยูเครน
แคว้นออแดซา
วอซแนแซนสก์

วอซแนแซนสก์ (Вознесе́нськ) เป็นนครในแคว้นมือกอลายิว ทางภาคใต้ของประเทศยูเครน และเป็นศูนย์กลางการบริหารของเขตวอซแนแซนสก์ภายในแคว้นเดียวกัน นครมีประชากร 34,050 คน (ประมาณการ ค.ศ. 2021)
ระหว่างที่รัสเซียเข้ารุกรานยูเครนใน ค.ศ. 2022 วอซแนแซนสก์ถูกยิงด้วยปืนใหญ่และเกิดการสู้รบในฐานะส่วนหนึ่งของยุทธการที่มือกอลายิวและยุทธการที่วอซแนแซนสก์ เมื่อวันที่ 2 มีนาคม กองยานเกราะของรัสเซียพ่ายแพ้ต่อกองกำลังยูเครนในการรบที่บทความฉบับหนึ่งในหนังสือพิมพ์ เดอะวอลล์สตรีตเจอร์นัล อธิบายว่าเป็น "หนึ่งในความพ่ายแพ้อย่างเด็ดขาดที่สุดของสงคราม" กองทัพยูเครนร่วมมือกับเกษตรกรในท้องถิ่นทำลายสะพานแห่งหนึ่งที่มีความสำคัญทางยุทธศาสตร์และสามารถกำจัดรถถังโจมตีของรัสเซียประมาณ 30 คัน รวมทั้งยานเกราะอื่น ๆ และเฮลิคอปเตอร์หนึ่งลำ จึงขัดขวางการรุกคืบของรัสเซียไปยังออแดซาและโรงไฟฟ้านิวเคลียร์ยูเครนใต้ได้สำเร็จ
== อ้างอิง ==
นครในประเทศยูเครน
แคว้นมือกอลายิว
ออแลกซันดรียา

ออแลกซันดรียา (Олександрі́я) เป็นนครในแคว้นกีรอวอฮรัด ทางตอนกลางของประเทศยูเครน ออแลกซันดรียาเป็นศูนย์กลางการบริหารของเขตออแลกซันดรียาซึ่งตั้งอยู่ในแคว้นเดียวกัน นอกจากนี้ยังเป็นที่ตั้งหน่วยงานบริหารของเทศบาลนครออแลกซันดรียาซึ่งเป็นเทศบาลแห่งหนึ่งของยูเครน ประมาณกันว่าใน ค.ศ. 2021 นครนี้มีประชากร 77,303 คน
== อ้างอิง ==
นครในประเทศยูเครน
แคว้นกีรอวอฮรัด